बालाजु औद्योगिक क्षेत्रमा रहेको चलचित्र विकास कम्पनीमा उद्धव पौडेलको सालिक बन्न लागेसँगै त्यहाँका शेयरधनीहरू बिच्किएका छन् । त्यहाँ सर्वसाधारणको ४९ प्रतिशत र गोपीकृष्ण मुभिजको ५१ प्रतिशत शेयर हिस्सा छ । कम्पनीले हरेक वर्ष चलचित्रकर्मीलाई पुरस्कार वितरण गर्नेबाहेक अन्य केही उल्लेख्य काम गर्न सकेको छैन । बरु यो कम्पनी उद्धवले जिम्मा लिएसँगै अधोगति सुरु भएको छ । कुनै समय क्षेत्रमा ३२ रोपनी क्षेत्रफलमा फैलिएको कम्पनी औद्योगिक क्षेत्रलाई भाडा तिर्न नसकेपछि ८ रोपनीमा खुम्चिनुपरेको छ ।
